GENERL ORIENTATION TO RESEARCH

   GENERAL ORIENTATION TO RESEARCH ಸಂಶೋಧನೆ- ಸಾಮಾನ್ಯ ಪರಿಚಯ

This section helps you to revisit your understanding of research.    

 

 What kind of research is needed in a DIET?

ಡಯಟ್ ಗಳು ಕೈಗೊಳ್ಳುವ ಸಂಶೋಧನೆಗಳು ಮುಖ್ಯವಾಗಿ ಅನ್ವಯಿಕವಾಗಿರುತ್ತವೆ ಎನಿಸುತ್ತದೆ. ಸಂಶೋಧನೆಯ ಮುಖಾಂತರ ಕಂಡುಕೊಳ್ಳುವ ಸತ್ಯಗಳು ಕ್ಷೇತ್ರ ಮಟ್ಟದಲ್ಲಿ ಉಪಯುಕ್ತವಾದರೆ ಮಾತ್ರ ಡಯಟ್ ಕೈಗೊಳ್ಳುವ ಸಂಶೋಧನೆಗಳಿಗೆ ಅರ್ಥ ಬರುತ್ತದೆ. ಡಯಟ್ ಗಳು ಇರುವುದೇ ಜಿಲ್ಲೆಯ ಶಿಕ್ಷಣ ಅಭಿವೃದ್ಧಿಗಾಗಿ. ಡಯಟ್ ಉಪನ್ಯಾಸಕರು ಶಿಕ್ಷಣ ಶಾಸ್ತ್ರದಲ್ಲಿ ಅರ್ಹ ಪದವಿಗಳನ್ನು ಗಳಿಸಿರುತ್ತಾರಾದರೂ ಸಂಶೋಧನೆ ಅವರ ಮುಖ್ಯ ಕಾರ್ಯ ನಿರೀಕ್ಷೆ ಅಲ್ಲ. ವಿಶ್ವವಿದ್ಯಾಲಯದ ಉಪನ್ಯಾಸಕರು ಕೈಗೊಳ್ಳುವ ಸಂಶೋಧನೆಗಳಿಗೂ ಡಯಟ್ ಉಪನ್ಯಾಸಕರು ಕೈಗೊಳ್ಳುವ ಸಂಶೋಧನೆಗಳಿಗೂ ಬಹಳ ವ್ಯತ್ಯಾಸಗಳಿವೆ. ವಿಶ್ವವಿದ್ಯಾಲಯಗಳಲ್ಲಿ ಕೈಗೊಳ್ಳುವ ಸಂಶೋಧನೆಗಳಂತಹ ಚಟುವಟಿಕೆಗಳನ್ನು ಕೈಗೊಳ್ಳಲು ಬೇಕಾದ ತಜ್ಞತೆಯಾಗಲೀ ಸಂಪನ್ಮೂಲ ಬೆಂಬಲವಾಗಲೀ ಡಯಟ್ ಉಪನ್ಯಾಸಕರಿಗೆ ಇಲ್ಲದಿರಬಹುದು. ಆದರೆ ಕ್ಷೇತ್ರ ಮಟ್ಟದಲ್ಲಿ ಶಿಕ್ಷಣದ ಗುಣಮಟ್ಟದ ಅಭಿವೃದ್ಧಿಯ ಕಾಳಜಿಗಳಿಂದಾಗಿ ಡಯಟ್ ಕೂಡಾ ಸಂಶೋಧನಾ ಚಟುವಟಿಕೆಗಳಲ್ಲಿ ತೊಡಗಿಕೊಳ್ಳುವುದು ಅಪೇಕ್ಷಣೀಯ. ಇಂತಹ ಸಂಶೋಧನೆಗಳ/ಅಧ್ಯಯನಗಳ ಮುಖ್ಯ ಉದ್ದೇಶ ಶೈಕ್ಷಣಿಕ ಆಚರಣೆಗಳನ್ನು ಉತ್ತಮೀಕರಿಸುವುದೇ ಆಗಿರುತ್ತದೆ. ಇವೆಲ್ಲವೂ ಅನ್ವಯಿಕ ಸಂಶೋಧನೆಗಳು. ಅಂತೆಯೇ ಇಲಾಖೆಗೆ ಶಿಕ್ಷಣ ನೀತಿ ಕುರಿತಂತೆ ತಳಮಟ್ಟದಿಂದಲೇ ಅಗತ್ಯ ಮಾಹಿತಿ/ಹಿಮ್ಮಾಹಿತಿಗಳನ್ನು ಪಡೆದು, ಕ್ರೋಡೀಕರಿಸಿ ಸಲಹೆ ನೀಡುವುದು ಕೂಡಾ ಡಯಟ್ ಗಳ ಕಾರ್ಯವೇ ಆಗಿದೆ. ತನ್ನ ಕಾರ್ಯಕ್ಷೇತ್ರದಲ್ಲಿ ವಿವಿಧ ಆಚರಣೆಗಳಿಗೆ ಸಂಬಂಧಿಸಿದಂತಹ ಪ್ರಯೋಗಗಳನ್ನು ಕೈಗೊಂಡು ಅವುಗಳ ಫಲಿತಾಂಶದ ಆಧಾರದಲ್ಲಿ ನವೀನ ಯೋಜನೆಗಳನ್ನು ಅನುಷ್ಠಾನಿಸುವುದು ಡಯಟ್ ಗಳ ಕಾರ್ಯವಾಗಿದೆ. ಇದರ ಅರ್ಥ ಡಯಟ್ ಗಳು ವಿಶ್ವವಿದ್ಯಾಲಯಗಳಲ್ಲಿ ಕೈಗೊಳ್ಳುವ ರೀತಿಯ ಸಂಶೋಧನೆಗಳನ್ನು ಕೈಗೊಳ್ಳಬಾರದು ಎಂದಲ್ಲ. ಅಗತ್ಯ ಸಂಪನ್ಮೂಲಗಳು ಲಭ್ಯವಿದ್ದಲ್ಲಿ ಡಯಟ್ ಗಳು ಕೂಡಾ ಸೈದ್ಧಾಂತಿಕ ಸಂಶೋಧನೆಗಳನ್ನು ಕೈಗೊಳ್ಳಬಹುದು. ಈ ಎಲ್ಲ ಚಿಂತನೆಗಳ ಹಿನ್ನೆಲೆಯಲ್ಲಿ ಡಯಟ್ ಗಳಲ್ಲಿ ಈ ಮುಂದಿನ ರೀತಿಯ ಸಂಶೋಧನಾ ಅಧ್ಯಯನಗಳನ್ನು ಕೈಗೊಳ್ಳಬಹುದು ಎನಿಸುತ್ತದೆ. ಈ ಎಲ್ಲ ವಿಧಗಳ ಕುರಿತಂತೆ ನೀವು ಮುಂದೆ ವಿವರವಾಗಿ ಅರಿಯುವಿರಿ. ಸರ್ವ ಶಿಕ್ಷಣ ಅಭಿಯಾನ, ಕರ್ನಾಟಕವು ತನ್ನ ಆರ್ ಇ ಎಂ ಎಸ್ ಮಧ್ಯವರ್ತನೆಯಡ್ಲ್ಲಿಯಲ್ಲಿ ಡಯಟ್ ಹಾಗೂ ಸಿ ಟಿ ಇ ಉಪನ್ಯಾಸಕರಿಗಾಗಿ ಈ ನಾಲ್ಕೂ ರೀತಿಯ ಸಂಶೋಧನೆಗಳಲ್ಲಿ ಬಲವರ್ಧನಾ ಕಾರ್ಯಾಗಾರಗಳನ್ನು ಹಮ್ಮಿಕೊಂಡಿತ್ತು. ಆ ಕಾರ್ಯಾಗಾರಗಳಲ್ಲಿ ನೀಡಲಾದ ಎಲ್ಲ ಮಾಹಿತಿಯನ್ನೂ ಇಲ್ಲಿ ಸೇರಿಸಿಕೊಳ್ಳಲಾಗಿದೆ.
 * 1) ಕ್ರಿಯಾ ಸಂಶೋಧನೆ - ವೃತ್ತಿಯಲ್ಲಿ ಎದುರಾಗುವ ಸಮಸ್ಯೆಗಳನ್ನು ಪರಿಹರಿಸಿಕೊಳ್ಳಲು, ಸ್ವಾವಲೋಕನವುಳ್ಳ ಆಚರಣೆಗಳನ್ನು ಪ್ರೋತ್ಸಾಹಿಸಿ ಶಿಕ್ಷಕರು ನಿರಂತರವಾಗಿ ವೃತ್ತಿಪರ ಬೆಳವಣೆಗೆ ಸಾಧಿಸಲು ಅನುಕೂಲಿಸಲು
 * 2) 	ಪ್ರಯೋಗಾಲಯ ಕ್ಷೇತ್ರ ಅಧ್ಯಯನಗಳು - ವಿಶಿಷ್ಠ ಆಚರಣೆಗಳನ್ನು, ನವೀನ ಬೋಧನಾ ವಿಧಾನಗಳನ್ನು, ಹೊಸ ವಿಚಾರಗಳನ್ನು ಇಡೀ ಜಿಲ್ಲೆಯಲ್ಲಿ ಅನುಷ್ಠಾನಿಸುವ ಮೊದಲು ಒಂದು ಸೀಮಿತ ಕ್ಷೇತ್ರದಲ್ಲಿ ಪ್ರಯೋಗಗಳನ್ನು ನಡೆಸಿ ಅವುಗಳ ಸಾಧ್ಯತೆಗಳನ್ನು, ಪರಿಣಾಮಗಳನ್ನು ಅರ್ಥೈಸಿಕೊಳ್ಳಲು
 * 3) 	ಬಹುಕೇಂದ್ರಿತ ಅಧ್ಯಯನಗಳು - ಇಲಾಖೆಯ ಶಿಕ್ಷಣ ನೀತಿಗಳ ಪರಿಣಾಮಗಳನ್ನು ಅಧ್ಯಯನ ಮಾಡಿ ಅವುಗಳಲ್ಲಿ ಅಗತ್ಯ ಬದಲಾವಣೆಗಳನ್ನು ತರಲು ಶಿಫಾರಸು ಮಾಡಲು, ಹೊಸ ನೀತಿಗಳನ್ನು ಅನುಷ್ಠಾನಿಸುವ ಸಲಹೆ ನೀಡಲು
 * 4) 	ಸಂಶೋಧನಾ ಅಧ್ಯಯನಗಳು - ಹೊಸ ಜ್ಞಾನದ ಅನ್ವೇಷಣೆಗಾಗಿ, ವಿವಿಧ ಆಚರಣೆಗಳ ಪರಿಣಾಮಗಳನ್ನು ಅಧ್ಯಯನ ಮಾಡಲು,

   

 